b'\n_START_ARTICLE_\nUspavanka za zmaj\xc4\x8dke\n_START_PARAGRAPH_\nUspavanka za zmaj\xc4\x8dke je sodobna pravljica. Avtorica pravljice je Zvezdana Majhen, slovenska mladinska pesnica, vzgojiteljica in psihologinja. Pravljica pripoveduje o zmaj\xc4\x8dkih, ki nobeno no\xc4\x8d niso mogli spati in so razgrajali, dokler niso dobili prave uspavanke.\n_START_SECTION_\nGlavna literarna oseba\n_START_PARAGRAPH_\nTrije zmaj\xc4\x8dki so glavne literarne osebe, ki so \xc5\xa1e otroci, se radi igrajo in zabavajo. Ker se je njihova dru\xc5\xbeina preselila iz De\xc5\xbeele pravljic v De\xc5\xbeelo resni\xc4\x8dnosti, so se zmaj\xc4\x8dki morali privaditi na novo \xc5\xbeivljenje.\n_START_SECTION_\nSimbol zmaja\n_START_PARAGRAPH_\nV vzhodnih kulturah zmaj simbolizira sre\xc4\x8do. Na zahodu pa je za razliko v pravljicah vedno upodobljen kot zlobni zmaj, katerega mora premagati dobri princ, da pride do lepe kralji\xc4\x8dne. Na vzhodu zmaji veljajo za junake, na zahodu pa zlobne po\xc5\xa1asti. V pravljicah so zmaji najve\xc4\x8dkrat prikazani kot veliki zlobni ogenj-bruhajo\xc4\x8di stvori z velikimi zobmi in po navadi v slu\xc5\xbebi zlobnih \xc4\x8darovnic. Vedno so inteligentni in ubogajo ukaze._NEWLINE_Simbol zmaja v kr\xc5\xa1\xc4\x8danstvu pomeni zlobno osebnost, zaradi povezovanja s hudi\xc4\x8dem (raz\xc5\xa1irjeno predvsem v Evropi). Poganska razlaga simbolizira zmaja kot za\xc5\xa1\xc4\x8ditnika (pripisujejo mu mo\xc4\x8d in zvitost), primer je vali\xc5\xbeanski zmaj Y Ddraig Goch (dobesedno rde\xc4\x8di zmaj), ki nastopa tudi v dr\xc5\xbeavni zastavi Walesa. Dana\xc5\xa1nji grbi z zmaji izhajajo iz heraldi\xc4\x8dnega simbola, ki se je sprva pojavil na \xc5\xa1\xc4\x8ditih srednejve\xc5\xa1kih vitezov.\n_START_SECTION_\nPomen glavne literarne osebe\n_START_PARAGRAPH_\nZmaj\xc4\x8dki so cele no\xc4\x8di razgrajali naokoli, se obmetavali s stor\xc5\xbei in kri\xc4\x8dali. Druge \xc5\xbeivali zaradi malih razgraja\xc4\x8dev niso mogle spati in so se za\xc4\x8dele prito\xc5\xbeevati. Star\xc5\xa1a zmaj\xc4\x8dkev sta bila zaradi njihovega razgrajanja \xc4\x8disto obupana in nista vedla kaj storiti, saj nista bila navajena \xc5\xbeivljenja v De\xc5\xbeeli resni\xc4\x8dnosti. \xc5\xbdivali niso mogle ve\xc4\x8d zdr\xc5\xbeati no\xc4\x8dnega hrupa, zato so zahtevale, da se dru\xc5\xbeina Zmajevih odseli, \xc4\x8de v treh dneh zmaj\xc4\x8dki ne bodo dali miru.\n_START_SECTION_\nVsebina pravljice\n_START_PARAGRAPH_\nNeko\xc4\x8d sta bila De\xc5\xbeela pravljic in De\xc5\xbeela resni\xc4\x8dnosti skupaj povezani, a neke no\xc4\x8di, ko je bila dru\xc5\xbeina Zmajev na obisku pri Ku\xc5\xa1\xc4\x8darjevih v De\xc5\xbeeli resni\xc4\x8dnosti, je med de\xc5\xbeelama zrasla nevidna do neba segajo\xc4\x8da meja. Dru\xc5\xbeina Zmajevih se ni mogla ve\xc4\x8d vrniti domov, zato so svoj novi dom postavili v Praprotnem gaju. Kmalu so se na novo \xc5\xbeivljenje v De\xc5\xbeeli resni\xc4\x8dnosti privadili, samo \xc5\xa1e otroci niso hoteli spati. Beseda spati se jim je zdela tako \xc4\x8dudna in \xc4\x8detudi so se trudili, nobene no\xc4\x8di niso mogli zaspati. Ko sta star\xc5\xa1a zaspala so stekli na bli\xc5\xbenjo livado in kri\xc4\x8dali ter se igrali celo no\xc4\x8d. \xc5\xbdivali so se za\xc4\x8dele prito\xc5\xbeevati zaradi no\xc4\x8dnega hrupa in kmalu sta za otrokovo pono\xc4\x8devanje izvedela tudi star\xc5\xa1a. Od\xc5\xa1la sta k modri Sovi in jo vpra\xc5\xa1ala za nasvet. Sova jim je povedala, da otroci pred spanjem potrebujejo uspavanko. Zmaj in Zmajevka sprva nista vedela kaj je to uspavanka, sova jima je le povedala, da se rodi iz ljubezni. Prosila sta za pomo\xc4\x8d Mi\xc5\xa1ko, ki je pri\xc5\xa1la zve\xc4\x8der in zmaj\xc4\x8dkom zapela svojo uspavanko za mi\xc5\xa1ke. A zmaj\xc4\x8dki so po Mi\xc5\xa1kini hitri uspavanki postali \xc5\xa1e bolj zbujeni in spet so se od\xc5\xa1li igrat. Zmaj in zmajevka sta potem prosila za pomo\xc4\x8d Pol\xc5\xbea, ki je zmaj\xc4\x8dkom naslednjo no\xc4\x8d zapel njegovo uspavanko za pol\xc5\xbee. A zmaj\xc4\x8dkom tudi ta uspavanka ni pomagala, ker je bila tako po\xc4\x8dasna so se za\xc4\x8deli nor\xc4\x8devati in se smejali ter se spet od\xc5\xa1li igrat. \xc5\xbdivali so se spet prito\xc5\xbeile in zahtevale, da se dru\xc5\xbeina Zmajevih odseli, \xc4\x8de v treh dneh ne bo no\xc4\x8dnega miru. Zmaj in Zmajevka sta bila \xc5\xbee \xc4\x8disto obupana, pila sta \xc4\x8daj in poslu\xc5\xa1ala Zajca, ki je igral na gozdno travo. Bilo je zelo lepo in Zmaj je dobil idejo, da se nau\xc4\x8di igrati na gozdno travo in tako mogo\xc4\x8de lahko uspava zmaj\xc4\x8dke. Do ve\xc4\x8dera se je \xc5\xbee nau\xc4\x8dil in star\xc5\xa1a sta od\xc5\xa1la v sobo zmaj\xc4\x8dkev ter jim zaigrala in zapela uspavanko za zmaj\xc4\x8dke. Otroci so zaspali in celo luna je ob tako ne\xc5\xbeni uspavanki pozabila nadaljevati svojo pot.\n_START_SECTION_\nInterpretacija\n_START_PARAGRAPH_\nGlavni motiv pravljice je motiv razgrajanja zmajev. Sporo\xc4\x8dilo pravljice je, da morajo biti otroci pridni in zve\xc4\x8der iti v posteljo ter zaspati. Da la\xc5\xbeje zaspijo, jim zapojemo uspavanko, ki jih popelje v sladke sanje. De\xc5\xbeela resni\xc4\x8dnosti se v pravljici lo\xc4\x8di od De\xc5\xbeele pravljic, kar pomeni, da na\xc5\xa1e \xc5\xbeivljenje ni pravljica, temve\xc4\x8d resni\xc4\x8dnost.'